stanford-oval/wikipedia huggingface dataset:
אדולפו לופס מטאוס
ביוגרפיה

אדולפו לופס מטאוס נולד בסיודד לופס מטאוס, מדינת מקסיקו, מקסיקו, בשנת 1910, להורים לא נשואים. אדולפו לופס מטאוס היה בנה הטבעי של אלנה מטאוס ולפי כמה מסמכים של גונסאלו דה מורגה מספרד. במהלך ילדותו, הוא ואחותו אספרנסה אימצו את שם המשפחה לופס, שהיה זה של בעלה המנוח של אמם, מריאנו גררדו לופס, שנפטר בשנת 1904.
הוא למד בבית הספר הלילי של המכון ללימודי משפטים מטעמה של האוניברסיטה הלאומית במקסיקו סיטי, שם פגש את הפוליטיקאי חוסה וסקונסלוס. לופס מטאוס סיים את לימודי המשפטים ובהמשך היה לסאנטור בסנאט הפדרלי (הבית העליון של הקונגרס) בין השנים 1946–1952. בתקופת כהונתו של אדולפו רואיס קורטינס בתור נשיא מקסיקו, לופס מטאוס היה שר העבודה והרווחה הציבורית (1952–1957) ותרם בחקיקות ובתשתיות על הגנת העובדים.
הנשיא רואיס קורטינס קבע את לופס מטאוס להיות ליורשו בנשיאות והמועמד למשרה מטעם המפלגה המוסדית המהפכנית. לופס מטאוס כיהן בתפקיד נשיא הרפובליקה המקסיקנית מ-1 בדצמבר 1958 עד 30 בנובמבר 1964. ממשלתו העניקה דגש על הקידום של הרפורמות החברתיות, הפוליטיות והכלכליים שהחלו עוד קודם לכן בממשלות רואיס קורטינס ומיגל אלמאן ולדס. בהיותו נשיא התנגד לופס מטאוס להתגורר במושב הנשיאות במקסיקו סיטי והמשיך כל אותה העת שבה כיהן כנשיא מקסיקו להתגורר בביתו הפרטי.
בתקופת נשיאותו של לופס מטאוס ניתנה תנופה עבור פעילות ציבורית ועבור מדיניות חוץ, אשר כללה את כניסתה של מקסיקו לאיגוד הסחר החופשי של אמריקה הלטינית. מארצות הברית, הנשיא ג'ון פיצג'רלד קנדי, שהתמודד עם התסיסה המונעת על ידי המהפכה הקובנית, השיק את "הברית לקידמה", שמטרתה למנוע התקוממויות קומוניסטיות ברחבי אמריקה הלטינית באמצעות רפורמות פוליטיות וחברתיות.
מקסיקו בהנהגת לופס מטאוס שימרה את תמיכתה בקובה הקומוניסטית לאחר המהפכה הקובנית, למרות הלחץ של ארצות הברית. לופס מטאוס כמו כן קידם פתרון סכסוך על גבול ארצות הברית–מקסיקו שנגע לפיתול של נהר הריו גראנדה. לקראת סיום כהונתו קבע אדולפו לופס מטאוס את גוסטבו דיאס אורדס לרשת אותו בנשיאות בתור מועמד המפלגה המוסדית המהפכנית לנשיאות מקסיקו.
בעניינים חברתיים נעצרו התפרצויות של קדחת צהובה ואבעבועות שחורות; חיסון הפוליו הופק והחל להינתן עבור תינוקות וכן הצטמצמו התפרצויות של מחלת פינטו, שחפת ומחלות נוספות הנישאות במים. המכון המקסיקני לביטוח לאומי, IMSS, הרחיב את כיסויו והמרפאות שלו הוקמו ברחבי השטח הלאומי; באופן דומה, עם הקמת המכון לביטוח לאומי ושירותים לעובדי המדינה, ISSSTE, שופרו תנאי החיים של הבירוקרטיה הפדרלית. 48,121 בתים נבנו, בהם 10,000 ביחידת סן חואן דה אראגון ו-11,916 דירות במתחם נונאלקו-טלטולולקו.
תנועות לזכויות המורים והמפעילים הטלפוניים הודחקו על ידי החיילים והמנהיגים "הועלמו" או נכלאו, כמו מנהיג התאגדות מורים אותון סלאזר; ארגוני שמאל קיצוני נרדפו גם הם וארנולדו מרטינז ורדוגו, מהמפלגה הקומוניסטית, נעצר. לעומת זאת, לופס מטאוס תמך בגורמי שמאל קיצוני שהיו בתפקידי הנהגה בתוך הממשלה, כמו חואקין הרננדס גליציה. בסן לואיס פוטוסי, לאחר בחירות אלימות והונאות של בכירי ה-PRI, הורה לופס מטאוס למשטרה האזרחית להדחיק את ההתנגדות האזרחית של המועמד העצמאי למושל המדינה, סלבדור נאווה, שעוכב ועונה במקסיקו סיטי.
לופס מטאוס התחתן ב-7 באוקטובר 1937 עם אווה סאמאנו, איתה נולדה לו בת, אווה לאונור. לאחר שהזוג התרגש לופס התחתן עם אנג'לינה גוטיירז סדורני, מורה במקצועה. מנישואיו השניים היה לופס מטאוס אב לאדולפו הבן ואנג'לינה הבת. אדולפו לופס מטאוס נפטר במקסיקו סיטי ב-22 בספטמבר 1969.
אדולפו רודריגס סאה

אדולפו רודריגס סאה פאס מונטרו (בספרדית: Adolfo Rodríguez Saá Páez Montero; נולד ב-25 ביולי 1947) הוא פוליטיקאי ארגנטינאי פרוניסטי.
רודריגס סאה היה מושל מחוז סן לואיס בארגנטינה, ושימש מספר ימים כנשיא ארגנטינה.
ביוגרפיה

אדולפו רודריגס סאה נולד למשפחה חשובה ביותר בסן לואיס: סבו, אדולפו רודריגס סאה (שעל שמו הוא קרוי), ודוד של אביו היו מושלי המחוז ואביו היה מפקד המשטרה.
רודריגס סאה למד באוניברסיטה הלאומית של קוז'ו ובאוניברסיטת בואנוס איירס וקיבל הסמכת עורך דין. הוא הפך למחוקק מחוזי בשנת 1973 (בגיל 25).
SugarCRM

| --- | --- |

 נתונים כלליים
 תקופת הפעילות:  2004–הווה (כ־20 שנה) 
 מיקום המטה:  קופרטינו 
 ענפי תעשייה:  ניהול קשרי לקוחות 
  
 www.sugarcrm.com
 
לוגו קודם של החברה
SugarCRM היא חברת תוכנה הממוקמת בקופרטינו, בקליפורניה. החברה יצרה ומתחזקת את יישום הרשת Sugar או בכינויו הנפוץ: SugarCRM על שם החברה, וכן אתר ניהול קשרי לקוחות (CRM) אשר זמין גם כקוד פתוח וגם כקוד פתוח מסחרי (Commercial OSS).
בפברואר 2014 הודיעה SugarCRM כי היא לא מתכוונת להוציא גרסאות עתידיות בקוד פתוח, אלא תציע תיקוני באגים בלבד.
הפונקציונליות של היישום מכילה מערכות מידע לאוטומציה של מכירות (Sales Force Management System), שיווק, מערכות תמיכת לקוחות, מערכות שיתוף מידע, Mobile CRM ו-Social CRM.
החברה מנהלת מספר אתרים, בהם: SugarCRM.com ,SugarForce.org ו-Sugar Exchange.
תוכנת Vtiger CRM התפצלה מ-SugarCRM במטרה ליצור תוכנה לניהול קשרי לקוחות בה כל המרכיבים ברישיון קוד פתוח כולל תוספים שהיו בקוד סגור, כגון מחולל דוחות, סינכרון ל-Microsoft Outlook ו- Gmail, אינטגרציה עם מסמכי Microsoft Office ועוד.
היסטוריה

פרק זה לוקה בחסר. אנא תרמו לוויקיפדיה ו.
מוצרים ורישוי תוכנה

פרק זה לוקה בחסר. אנא תרמו לוויקיפדיה ו.
הערות שוליים

↑  vTiger launches open source CRM
| --- | --- |
בקרת זהויות :  GND: 7662988-0
Sugar & Booze

Sugar & Booze (בעברית: סוכר ואלכוהול) הוא אלבום האולפן השני של השחקנית והקומיקאית האמריקאית אנה גאסטייר. האלבום יצא לאור ב-25 באוקטובר 2019, על ידי חברת התקליטים הנריס גירל רקורדס, לכבוד חג המולד. מתוך האלבום יצא סינגל אחד: "Secret Santa".
האלבום הגיע למקום הרביעי במצעד אלבומי הג'אז.
רשימת רצועות

| Sugar & Booze> מס' | Sugar & Booze> שם | Sugar & Booze> משך | Sugar & Booze>  | Sugar & Booze>  | Sugar & Booze>  | Sugar & Booze>  | Sugar & Booze>  | Sugar & Booze>  | Sugar & Booze>  |
| --- | --- | --- | --- | --- | --- | --- | --- | --- | --- |
| 1. | Sugar and Booze  | 3:12 |  |  |  |  |  |  |  |
| 2. | Nothing Rhymes with Christmas  | 3:35 |  |  |  |  |  |  |  |
| 3. | The Man with the Bag  | 2:29 |  |  |  |  |  |  |  |
| 4. | He's Stuck in the Chimney Again  | 2:26 |  |  |  |  |  |  |  |
| 5. | Secret Santa (בהשתתפות מאיה רודולף)   | 2:30 |  |  |  |  |  |  |  |
| 6. | I've Got My Love to Keep Me Warm  | 2:31 |  |  |  |  |  |  |  |
| 7. | Let It Snow! Let It Snow! Let It Snow!  | 3:03 |  |  |  |  |  |  |  |
| 8. | You're a Mean One Mr Grinch  | 3:32 |  |  |  |  |  |  |  |
| 9. | Have Yourself a Merry Little Christmas  | 2:37 |  |  |  |  |  |  |  |
| 10. | In the Market for a Miracle  | 3:14 |  |  |  |  |  |  |  |
| 11. | Blue Black Friday  | 3:54 |  |  |  |  |  |  |  |
| 12. | Sleigh Ride  | 3:42 |  |  |  |  |  |  |  |
| 13. | Children Go Where I Send Thee  | 4:04 |  |  |  |  |  |  |  |
| 14. | The Merriest  | 1:59 |  |  |  |  |  |  |  |
| 15. | Sugar and Booze (Edit)  | 2:46 |  |  |  |  |  |  |  |
| משך כולל: | משך כולל: | 45:34 |  |  |  |  |  |  |  |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי החג | 47 |
|  ארצות הברית | מצעד אלבומי הג'אז | 4 |
הערות שוליים

1 2 3  sugar & booze by Ana Gasteyer, Apple Music (באנגלית)
↑  Ana Gasteyer, Billboard
Was (Not Was)

| --- | --- |

 מקום הקמה:  דטרויט 
 תקופת הפעילות:  מ-1979 
 סוגה:  דאנס-פופ 
 חברת תקליטים:  ZE Records, קריסליס רקורדס, פונטנה רקורדס 
 worldwidewas.com
 פרופיל ב-IMDb
 חברים
 David Was 
 
Was (Not Was) היא להקת פופ רוק אמריקאית. ההרכב נוסד בשנת 1979 בדטרויט. מנעד השירים שלהם נע בין שילוב של פופ ורוק אלקטרוני. תקופת התהילה של הלהקה הייתה בשנות ה-80 של המאה ה-20 ותחילת שנות ה-90 עם הלהיט Walk the Dinosaur שיצא בשנת 1987 כסינגל המוביל מתוך האלבום ?What Up, Dog שיצא לאור בשנת 1988. אלבומו האחרון של ההרכב יצא בשנת 2008 וההרכב פעיל גם כיום.
קריירה

דייוויד וייס ודון פאגנסון חברי הלהקה הכירו בילדותם בפרבר של דטרויט, מישיגן. הם ייסדו את ההרכב בשנת 1979.
מקור שם ההרכב הוא בבנו של פאנגנסון טוני פאגנסון שהיה אז תינוק ואהב לבטא הפכים כמו כחול ו"לא כחול".
אלבומם הראשון (Was (Not Was יצא בשנת 1981. בשנת 1982 השתתף ההרכב באלבום של הזמר סוויט פיאה אטקינסון. באלבומם Born to Laugh at Tornadoes שיצא ב-1983 השתתפו מוזיקאים אורחים בהם אוזי אוסבורן, המוזיקאי מיטש ריידר ומל טורמה.
בשנת 1988 הוציאו את האלבום What Up, Dog? שכלל את הלהיט Walk the Dinosaur. הופעות אורח באלבום היו של סטיבי סאלאס, ג'ון פטיטוצ'י, פרנק סינטרה ג'וניור וקרדיט הלחנה לאלביס קוסטלו. בשנת 1990 הוציא ההרכב את האלבום Are You Okay? שכלל את החידוש לשיר Papa Was a Rollin' Stone. באלבום נכללו הופעות אורח של לאונרד כהן, איגי פופ, The Roches וסיד סטראו.
בשנת 1992 הוציא ההרכב הוציא את הלהיט Shake Your Head בגרסת רמיקס מחודשת שכללה קולות של אוזי אוסבורן וקים בייסינגר.
לאחר הפסקה ארוכה חודשה פעילות ההרכב. בשנת 2008 הוציאו את אלבומם החמישי !Boo. באלבום הופעות אורח של קריס קריסטופרסון, מרקוס מילר ווין קריימר, ובוקר טי ג'ונס וכן שיר שנכתב עם בוב דילן 20 שנים לפני כן.
הערות שוליים

↑  Sweet Pea Atkinson, באתר Allmusic
↑  Was (Not Was), באתר Allmusic
| --- | --- |
בקרת זהויות :  BIBSYS: 14007215  BnF: cb13907402m (data)  GND: 10278396-2  ISNI: 0000 0001 2149 2882  LCCN: n91109106  MusicBrainz: 8e70a186-e64b-4003-bae1-f2f93da013ce  NKC: xx0135210  VIAF: 121025152   WorldCat (עם VIAF): 121025152
Sex at Dawn

| --- | --- |

 מידע כללי
 מאת:  קריסטופר ריאן 
 שפת המקור:  אנגלית 
 נושא:  מיניות, אנתרופולוגיה, אנושיות 
 הוצאה
 הוצאה:  הרפר קולינס 
 תאריך הוצאה:  29 ביוני 2010 
 
Sex at Dawn: The Prehistoric Origins of Modern Sexuality (בעברית: "סקס עם שחר: מקורותיה הפרהיסטוריים של המיניות האנושית") הוא ספר משנת 2010, אשר מבקר את מה שמכונה על ידי כותביו "המודל הסטנדרטי של פסיכולוגיה אבולוציונית". על-פי המודל מושא הביקורת, משפחות ציידים-לקטים בעידן טרום המהפכה החקלאית התאפיינו בתאים משפחתיים מונוגמיים. זאת, חרף קיומה של "שיתופיות קיצונית"/"שוויוניות תהומית" (Fierce Egalitarianism) ברכוש בחברות ציידים-לקטים. עוד גורס המודל הסטנדרטי כי התנהגות המין האנושי למעשה מעוצבת אבולוציונית כך שכל פרט מבקש למקסם את סיכוייו כאינדיבידואל להעביר את הגנים שלו, ומבקשים לגזור מכך מסקנות לגבי הפרופוזיציות האנושיות ביחס למין. כך למשל, על-פי המודל הסטנדרטי, האישה תחפש בגבר סממנים לעושר ויכולת לספק את צורכי ילדיה החומריים והגנה, ואילו הגבר יחפש סממנים של בריאות וצעירות. בנוסף, האישה תהיה ערה לחוסר נאמנות רגשית אך אדישה יחסית לחוסר נאמנות מינית, בעוד הגבר יהיה רגיש לסממנים של חוסר נאמנות מינית.
כותבי הספר, ד"ר קריסטופר ריאן (אנ') וקסילדה ג'תה, מבססים בספר את טענתם לפיה אותה "שוויוניות תהומית" חלה אף לגבי מין, ומערכת יחסים מינית שכללה מספר רב של פרטים הייתה הנורמה בחברות ציידים-לקטים, ואף שימשה מרכיב מרכזי בשמירה על ההרמוניה החברתית בחברות אלה (מה שמכונה בפי הכותבים, Socio-Erotic Exchange [חליפין חברתי-מיני]). הסופרים מסיקים עוד כי מה שנראה כאישושים של המודל הסטנדרטי בקרב אוכלוסיות בנות-ימינו הוא תוצר של השינויים התרבותיים הרדיקליים שעבר המין האנושי עם המהפכה החקלאית, שכללו חיים באוכלוסייה צפופה יותר ומרכזיות של מושג הרכוש הפרטי.
הסופרים מסבירים, במה שאינו שנוי במחלוקת בספרות, כי עם המהפכה החקלאית הייתה ירידה ברמת החיים, ירד מעמדן החברתי של נשים ועלתה קרנו של הקניין הפרטי, שנשים הפכו חלק ממנו. הכותבים מוסיפים על המקובל בספרות ומבקשים להסיק כי בטרם המהפכה הזו, מין היה מתירני באופן יחסי, הגם שלא היה אקראי, ומילא פונקציה חברתית משמעותית בחיזוק הקשר בין בני הקבוצה האנושית. הכותבים לא שוללים בספר קשר בין מין לחיבה ואת קיומה של אהבה באותה התקופה, אך מבקשים לטעון כי מקומם של יחסי המין נטה להיות שונה מהותית מהמקובל כיום. כך, למשל, מבקשים הכותבים להסביר כי קנאות ביחס למין שמקורה בתפיסה רכושנית כלפי פרטנר ליחסי מין לא הייתה קיימת בקבוצות אלה, והנורמות החברתיות היו כאלו שאינטראקציות מיניות תדירות סייעו בשמירה על שיווי המשקל וההדדיות הנדרשים בהן.
עיקר חשיבות הספר הוא בהשלכות מסקנותיו על הבנת הנטיות הטבעיות של ההתנהגות האנושית. היות שהמהפכה החקלאית אירעה לפני זמן קצר במונחים אבולוציוניים, הרי שהתנהגות הפרטים במצב הטרום חקלאי שופכת אור על הנטיות ההתנהגותיות הטבועות במין האנושי נכון להיום, ומאפשרת להבחין אותן מהתנהגויות שהן תוצר של אדפטציה חברתית.
הספר זכה לעיסוק רב, וגרר תגובות מצדדות ומבקרות כאחד. מספר חוקרים מדיסיפלינות אקדמיות קשורות (כגון אנתרופולוגיה, פסיכולוגיה אבולוציונית, פרימטולוגיה, ביולוגיה וסקסולוגיה) הגיבו לספר. רבים היו ביקורתיים כלפי המתודולוגיה והמסקנות, ומנגד חלקם פיארו את הספר. בקרב התקשורת האמריקנית, הביקורות היו ברובן חיוביות.
המודל הסטנדרטי

תמצית/הפשטה: על-פי המודל הסטנדרטי, באופן אוניברסלי, בכל חברה אנושית, ולכל אורך התקופות, גברים סחרו באמצעים, מזון, מקלט, הגנה וכו', בתמורה לנאמנות מינית של נשים.
המודל הסטנדרטי למיניות המין האנושי המוצג בספר מתיימר להקיף את המקובל בספרות המקצועית שכותבי הספר מבקשים לבקר. לשיטתם, המודל הסטנדרטי עובד באופן הבא:
זכר ונקבה בוחנים את הערך הזוויגי (mate value) של הפרטנר שלהם בהתבסס על יכולותיהם וצורכיהם.
כך, הזכר מחפש סימנים לכך שהנקבה צעירה, פורייה ובריאה, נעדרת ניסיון מיני קודם, וכן בעלת סיכוי גבוה לנאמנות מינית בעתיד. במילים אחרות, הערכתו מתמקדת בחיפוש אחר בת זוג בריאה ופורייה עם פוטנציאל להביא הרבה ילדים שיישאו את מטענו הגנטי, מבלי שתביא ילדים שאינם שלו שאותם יצטרך לכלכל.
הנקבה, לעומתו, תחפש סימנים לעושר (או לפחות אינדיקציות לעושר עתידי), מעמד חברתי, בריאות פיזית, וסבירות שהזכר יישאר בסביבתה וידאג לילדיהם. בן הזוג שלה חייב לרצות ולהיות מסוגל לספק את צרכיה החומריים (במיוחד במהלך ההיריון וההנקה) ואת צורכיהם של ילדיהם (מה שמכונה גם "Male Parental Investment", או MPI, דהיינו, השקעה-הורית-זכרית (אנ')).
הזכר והנקבה בוחנים איש את רעותו, מזדווגים ויוצרים יחידה זוויגית מונוגמית. לאחר ההזדווגות, הנקבה תהיה רגישה לאינדיקציות שהזכר שוקל לעזוב (ובתוך כך תהיה ערה לסימני חוסר נאמנות שעניינם אינטימיות עם נקבות אחרות, שיסכנו את הגישה שלה למשאביו ולהגנה שלו), וזאת בזמן שתיטה לא לעמוד במחויבויותיה שלה (במיוחד כשהיא לקראת שלב הביוץ) ותערוג לרומן חפוז עם זכר עדיף גנטית על פני בן זוגה.
הזכר לעומתה יהיה רגיש לסימנים של חוסר נאמנות מינית (שתסכן את הוודאות האבהית שלו ביחס לילדיו), תוך ניצול הזדמנויות מיניות קצרות טווח עם כמה שיותר נשים אחרות (שכן זרעו מיוצר בקלות ובשפע).
בהתנהגות אנושית, כותבי הספר טוענים שהם "לא רואים [התנהגות מינית המאפיינת את המין האנושי נכון להיום] כיסודות של הטבע האנושי, אלא כהתאמות לתנאים חברתיים – שרובם הגדול נוסד עם המהפכה החקלאית לפני לא יותר מעשרת אלפים שנה".
טענות ביחס לטבע האנושי מעבר לתחום המיני

הכותבים נוקטים בעמדה רחבה שמשתרעת מעבר להתנהגות המינית של המין האנושי. לשיטתם, אנשים באופן כללי הרבה יותר שוויוניים ובלתי-אנוכיים משנהוג לחשוב. עוד מסבירים הכותבים כי לשיטתם אנשים נוטים להשתמש בכוח "כשיש על מה להילחם, אך במהלך רוב ההיסטוריה לא היה (על מה להילחם)".
במהלך הספר הכותבים מצביעים על היעדר הבחנה בספרות בין נטייה לאלימות פנים-אנושית לבין צייד, על משוא פנים בפירוש תכונות של חיות אחרות כחמלה ועל נרטיב שולט שמונע הסתכלות נכוחה על המציאות. עוד מסבירים הכותבים כי הספרות מדגישה יתר על המידה קריקטורה של התנהגות שימפנזים, בעודה מתעלמת מהתנהגות קופי הבונובו וכן מהעושר של התנהגויות הרווחות בקרב קהילות שימפנזים שונות.
הכותבים מסבירים במהלך הספר שהנטייה לשותפות אינה מבוססת על אצילות המין האנושי, אלא היא התפתחה משום שזו הייתה הדרך הטובה ביותר לחלק סיכונים בחברה טרום-חקלאית, ומי שהראה התנהגות לא שיתופית הוקע באופן אלים.
הכותבים נמנעים מנקיטת עמדה בדיון המוסרי בשאלה האם מונוגמיה היא מצב רצוי בחברה מודרנית, אך מסבירים שלדעתם מוטב שאנשים יהיו מודעים להיסטוריה ההתנהגותית של המין האנושי, כדי שבחירתם תהיה מיודעת יותר, וכן על-מנת למנוע תחושות קשות ביחס לדברים שהם בסך הכל נטיות טבעיות.
הערות שוליים

↑  "Hardcover Nonfiction Bestseller list". The New York Times Sunday Book Review. 2010-08-08. נבדק ב-2016-05-16.
↑  "Hardcover Nonfiction Bestseller list". The New York Times Sunday Book Review. 2010-08-29. נבדק ב-2016-05-16.
↑  Savage, Dan (8 ביולי 2010). "Sex at Dawn". Thestranger.com. {{cite web}}:  (עזרה)
↑  Patel, Khadija (2011-03-17). "'Sex At Dawn': shattering the monogamy myth, and more". Daily Maverick. אורכב מ-המקור ב-2012-04-27. נבדק ב-2013-06-14.
↑  Dailey, Kate (26 ביולי 2010). "Sex at Dawn: The Prehistoric Origins of Modern Sexuality". Newsweek. {{cite news}}:  (עזרה)
↑  Sagal, Peter (2 בדצמבר 2010). "Favorite Books Of 2010: Peter Sagal On 'Sex At Dawn'". National Public Radio. נבדק ב-17 בינואר 2013. {{cite web}}:  (עזרה)
↑  Bonham, Kevin. (17 June 2011) Let’s talk about sex (at dawn), We Beasties. Science Blogs.
↑  Mcardle, Megan (30 באוגוסט 2010). "Is Monogamy Unnatural?". The Atlantic. נבדק ב-25 ביוני 2014. {{cite news}}:  (עזרה)
↑  Megan McArdle Really Hates Sex at Dawn | Psychology Today United Kingdom, www.psychologytoday.com (באנגלית)
↑  Christopher Ryan, 21 – Special Sex at Dawn Episode Pt. II, Tangentially Speaking (podcast), ‏2013-03-14 (באנגלית אמריקאית)
↑  הכותב טוען כי בביקורת המקורית כתבו כי "no living or ancestral primate has ever been harem-based" (פראפרזה)
↑  "The Ira and Harriet Reiss Theory Award". נבדק ב-9 בנובמבר 2012. {{cite web}}:  (עזרה)
↑  Presentation of the 2011 SSTAR Consumer Book Award to Sex at Dawn: Sex & Relationship Therapist: Stephen Snyder, MD:, www.sexualityresource.com
↑  King, Barbara (באוגוסט 2010). "Sex at Dawn (and at Noon, Dusk, and Midnight)". Bookslut.com. נבדק ב-13 באוגוסט 2014. {{cite web}}:  (עזרה)
↑  Johnson, Eric Michael (29 ביוני 2010). "Sexy Beasts". Seed Magazine. אורכב מהמקור ב-2 ביולי 2010. נבדק ב-17 בינואר 2013. {{cite news}}:  (עזרה)תחזוקה - ציטוט: unfit URL (link)
Infinity Ward

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |

 נתונים כלליים
 סוג:  חברת בת של Activision
 תקופת הפעילות:  2002–הווה (כ־22 שנים) 
 חברת אם:  Activision 
 מיקום המטה:  וודלנד הילס 
 משרד ראשי:  קליפורניה, ארצות הברית
 ענפי תעשייה:  תעשיית משחקי וידאו 
 מוצרים עיקריים:  Call of Duty (משחק)  Call of Duty 2  Call of Duty 4: Modern Warfare  Call of Duty: Modern Warfare 2  Call of Duty: Modern Warfare 3
 אנשי מפתח:  מארק רובין, טינה פלאסיוס
 עובדים:  100 (הערכה)
  
 www.infinityward.com/
 
Infinity Ward היא חברה אמריקאית לפיתוח משחקי וידאו. היא מפתחת המשחק Call of Duty, חמישה משחקים נוספים בסדרה.
וינס זמפלה וגראנט קולייר הקימו את Infinity Ward יחד עם ג'ייסון ווסט ב-2002 לאחר שעבדו יחדיו ב-"חברת 2015". כל 22 חברי הצוות המקורי של Infinity Ward הגיעו מצוות שעבד על המשחק Medal of Honor: Allied Assault בחברה זו. חברת Activision עזרה לממן את Infinity Ward בימיה הראשונים, וקנתה כ-30 אחוזים מהחברה. המשחק הראשון של האולפן, Call of Duty, משחק יריות המתרחש בתקופת מלחמת העולם השנייה, ראה אור בשנת 2003. יממה לאחר שחרור המשחק, החתימה Activison את העובדים לחוזים ארוכי-טווח. מאז, הוציאה החברה עוד מספר כותרים: Call of Duty 2,‏ Call of Duty 4: Modern Warfare,‏ Call of Duty: Modern Warfare 2, ו-Call of Duty: Modern Warfare 3. אחד ממיסדי החברה, קולייר, עזב אותה לטובת חברת האם, Activision, בשנת 2009.
ביקורת ומכירות

המשחק הראשון של Infinity Ward, ‏ Call of Duty זכה לשבחים רבים, ביניהם עשרות רבות של זכויות בתואר משחק השנה, והמלצת העורכים. Call of Duty 4: Modern Warfare זכה גם הוא לפרסום נרחב והצלחה רבה, ומכר מעל 10 מיליון עותקים מאז יציאתו בנובמבר 2007. החברה דורגה כאחת מחברות המשחקים המצליחות ביותר, בהתבסס על מכירות.
משחק ההמשך, Call of Duty: Modern Warfare 2 זכה גם הוא להצלחה רבה במכירות וגרף רווח של 550 מיליון דולר במכירות בחמשת הימים הראשונים ליציאתו, שמתוכם כ-310 מיליון דולר ב-24 השעות הראשונות.
המשחק השלישי בסדרה המודרנית, Call of Duty: Modern Warfare 3 מכר כ-6.5 מיליון עותקים בארצות הברית ובבריטניה בלבד וגרף רווח של כ-400 מיליון דולר ב-24 השעות הראשונות ליציאתו לחנויות, מה שהפך את השקתו להשקה הגדולה ביותר בהיסטוריה של עולם הבידור.
מנוע משחק

כל משחקי Call of Duty של החברה מתבססים על מנוע id Tech 3, שהוצג לראשונה במשחק Quake 3: Arena‏. שני המשחקים הראשונים השתמשו במנוע בעוד משחקי ההמשך הציגו יכולות חזותיות גבוהות יותר, ותמיכה ב-DirectX 9. נוספה תמיכה בתאורה דינאמית, HDR, צללים דינאמים ועומק שדה. המנוע המשופר שהציגה חברת Infinity Ward כונה בשם IW, וגרסאות שונות שלו הופיעו במשחקי החברה. גם Call of Duty: World at War ו-Call of Duty: Black Ops 2 שפותחו על ידי Treyarch השתמשו במנוע זה.
משחקים

| שם | מנוע משחק | תאריך יציאה | פלטפורמות |
| --- | --- | --- | --- |
| Call of Duty | ‏id Tech 3 | ‏30 באוקטובר 2003 | Windows, מקינטוש |
| Call of Duty 2 | ‏IW 2.0 | ‏25 באוקטובר 2005 | Windows, מקינטוש, Xbox 360 |
| Call of Duty 4: Modern Warfare | ‏IW 3.0 | ‏6 בנובמבר 2007 | Windows, מקינטוש, פלייסטיישן 3, Xbox 360 |
| Call of Duty: Modern Warfare 2 | ‏IW 4.0 | ‏10 בנובמבר 2009 | Windows, פלייסטיישן 3, Xbox 360 |
| Call of Duty: Classic | ‏id Tech 3 | ‏2 בדצמבר 2009 | פלייסטיישן 3, Xbox 360 |
| Call of Duty: Modern Warfare 3 | ‏IW 4.0 | ‏8 בנובמבר 2011 | Windows, פלייסטיישן 3, Xbox 360‏, Wii |
| Call Of Duty: Ghosts | IW 6.0 | ‏5 בנובמבר 2013 | Windows, פלייסטיישן 3, Xbox 360‏, Wii |
| Call of Duty: Infinite Warfare | IW 7.0 | 4 בנובמבר 2016 | Windows, פלייסטיישן 4, Xbox One |
| Call of Duty: Modern Warfare |  | 25 באוקטובר 2019 | פלייסטיישן 4,Windows, Xbox One |
פרשיית הפיטורים (2010)

ב-1 במרץ 2010, Activision ביצעה תיקון בדו"ח הוועדה לניירות ערך ולבורסות והוסיפה הודעה כי שני עובדים בכירים בחברה פוטרו בשל "הפרת חוזה וחוסר משמעת". הודעה זו הגיעה יחד עם שינוי הפרופיל של ג'ייסון ווסט (נשיא החברה, ראש החטיבה הטכנולוגית) ווינס זמפלה (מנכ"ל החברה ואחד ממיסדיה) באתר LinkedIn כעובדים לשעבר ב-Infinity Ward. דווחה גם על פגישה, ומאוחר יותר אושרו הדברים והם הוחלפו על ידי סטיב פירס וסטיב אקריץ', בכירים ב-Activision. לאחר הפיטורים של ווסט וזמפלה, קרוב למחצית מעובדי החברה התפטרו.
פרשיית הפיטורים (2010) > תביעות משפטיות

לאחר הידיעה הראשונית על עזיבת זמפלה ווסט את החברה נמסרה ידיעה כי Infinity Ward לא קיבלו תמלוגים ממכירות Call of Duty: Modern Warfare 2, וכי ייתכן שהשניים הפרו את החוזה עם Activision בכך שקיימו מפגש עם חברות משחקים נוספות, כולל Electronic Arts. ב-4 במרץ 2010 הגישו השניים תביעה נגד Activion בנושא זה בסך 36 מיליון דולר‏. ב-9 באפריל 2010, הוגשה תביעה נגדית מצד Activision המצדיקה את פיטוריהם של זמפלה ווסט.
ב-27 באפריל 2010 38 עובדים בעבר ובהווה של Infinity Ward הגישו תביעה נגד Activison, בדרישה לפיצויים בסך 75 עד 125 מיליון דולר, בגין הבונוסים שלא שולמו להם על עבודתם על Modern Warfare 2. נטען כי Activision מנעה מהם את התשלומים על מנת שיישארו בחברה ויפתחו את Modern Warfare 3. נוסף על כך, התובעים דרשו גם כמה עשרות מיליוני דולרים בגין פיצויים עונשיים. במאי, 2012 נודע כי Activion החליטה לשלם את הבונוסים שעוכבו לעובדים (מלבד ווסט וזמפלה), בסך 42 מיליון דולר. ביוני, 2012 נודע על סיום המשפט ועל הסדר, שפרטיו נשארו חסויים.
פרשיית הפיטורים (2010) > Respawn Entertainment

ב-12 באפריל 2010 דווח כי וסט וזמפלה הקימו אולפן עצמי חדש לפיתוח משחקי מחשב, בשם "Respawn Entertainment". השניים קיבלו מימון מחברת Electronic Arts. כמו כן, רובם המוחלט של עובדי החברה שהתפטרו בעקבות הפרשה חתמו בחברה החדשה. החברה החלה את עבודתה על פרויקט ראשון, שעתיד לצאת במהלך 2013.
הערות שוליים

↑  IGN Presents: The History of Call of Duty, "ההיסטוריה של Call of Duty", באתר IGN,‏ 7.11.2009.
↑  Call of Duty: Game of the Year, באתר IGN, ‏8.3.2004.
↑  20 פרסי משחק השנה ו-47 פעמים המלצת העורכים.
↑  'Call of Duty 4' hits 10 million units sold באתר cnet, ‏ 3.5.2008
↑  About the Develop 100: THE WORLD'S MOST SUCCESSFUL GAME STUDIOS
↑  Modern Warfare 2 five-day sales hit $550 million, באתר GameSpot, ‏18.11.2009
↑  Call of Duty: Modern Warfare 2 – 550 Million Dollars באתר Gamer Syndrom,‏ 18.11.2009
↑  Call of Duty: Modern Warfare 3 sets new launch records, באתר GameSpot,‏ 11.11.2011
↑  Modern Warfare 3 Has Biggest Launch Of Anything Ever, באתר IGN, ‏11.11.2011
↑  Modern Warfare 2 PC update: system specs, id Tech and Walmart price
↑  אקטיוויז'ן מפטרת את ראשי Infinity Ward, באתר נענע10, גיימר | חדשות, 2.3.2010
↑  Infinity Ward: החברה ממשיכה להתפרק, באתר נענע10, גיימר | חדשות, 6.4.2010
↑  ווסט וזאמפלה על הכוונת, באתר gamerdaddy,‏ 17.5.2012
↑  כבר לא על הכוונת, באתר gamerdaddy, ‏ 3.6.2012
| --- | --- |
בקרת זהויות :  BnF: cb145349161 (data)  LCCN: nr2005027537  SUDOC: 168972638  VIAF: 123634893   WorldCat (עם VIAF): 123634893
אדולפו פרס אסקיבל

| --- | --- |

 לידה:  26 בנובמבר 1931 (בן 92) בואנוס איירס, ארגנטינה 
 מדינה:  ארגנטינה 
 השכלה:  האוניברסיטה הלאומית של לה פלאטה 
 מעסיק:  אוניברסיטת בואנוס איירס 
 בן או בת זוג:  Amanda Guerreño 
 פרסים והוקרה:  פרס נובל לשלום (1980)  מדליית הכבוד של הפרלמנט של קטלוניה (2005)  דוקטור לשם כבוד מהאוניברסיטה הלאומית סן מרקוס  פרס Pacem in Terris 
 חתימה:   
 
אדולפו פרס אסקיבל (בספרדית: Adolfo Pérez Esquivel; נולד ב-26 בנובמבר 1931) הוא פעיל חברתי ואמן ארגנטינאי. זכה בפרס נובל לשלום לאור התנגדותו למשטר הצבאי בארגנטינה.